ئاژانسی هەواڵەکانی فرانس پرێس دەڵێت؛ زانایان لە ئیسرائیل ئەمڕۆ کۆپی وێنەیەکی سێ رەهەندی دڵیان خستوەتە روو کە تەواوی شانە و دەمارەکان پیشان دەدات و بە پێشڕەویەکی گرنگی پزیشکی ناوی دەبەن ، ئەوەی وەک دەڵێن دەرفەتەکانی چاندنی دڵ بەرەو پێش دەبات.
تال دڤیر؛ ئەوەی سەرپەرشتی پرۆژەکەی کردووە لە زانکۆی تەل ئەبیب دەڵیت وێنە سێ رەهەندیەکەی دڵ کە بە هێندی قەبارەی دڵی کەرۆێشێکە ، بۆ یەکەم جارە مرۆڤ بتوانێت دڵێک بەتەواوی ببینێت بە هەموو بەشەکانیەوە، واتا خوێن و دەمارەکان و هەروەها هەردوو کوێچکەلەکانی.
ناوبراو دەشڵێت هەرچەندە مرۆڤ پێشتر توانیویەتی وێنەی سی رەهەندی دڵ کۆپیبکات ، بەڵام نەک وەک ئەمەیان کە تەواوی دڵەکە و خوێن و پێکهاتەکانی دەبینیت.
هاوکات زانایان دەڵین هەندێک ئاستەنگ هێشتا هەر دەمێنن بەرلەوەی کۆپی سێ رەهەندی دڵ بەتەواوی بکەوێتە بەردەست بۆ سوود وەرگرتن لێی لە بواری چاندنی دڵدا.